น้ำมันดิบปิดลบ 20 เซนต์
น้ำมัน ปิดลบ 20 เซนต์ เหตุวิตกเจรจางบประมาณสหรัฐ
4 ม.ค. 2556

น้ำมัน ปิดลบ 20 เซนต์ เหตุวิตกเจรจางบประมาณสหรัฐ
สัญญาน้ำมันดิบเวสต์เท็กซัส (WTI) ส่งมอบเดือนก.พ.ลดลง 20 เซนต์ หรือ 0.2% ปิดที่ 92.92 ดอลลาร์/บาร์เรล หลังจากเคลื่อนตัวในช่วง 92.49-93.30 ดอลลาร์
ส่วนสัญญาน้ำมันดิบเบรนท์ (BRENT) ส่งมอบเดือนก.พ.ที่ตลาดลอนดอน ลดลง 33 เซนต์ หรือ 0.3% ปิดที่ 112.14 ดอลลาร์/บาร์เรล หลังจากเคลื่อนตัวในช่วง 111.63-112.42 ดอลลาร์
ทั้งนี้ แม้สภาผู้แทนราษฎรสหรัฐมีมติผ่านร่างกฎหมายเพื่อหลีกเลี่ยงภาวะหน้าผาการคลังและประธานาธิบดีบารัค โอบามา ได้ลงนามบังคับใช้เป็นกฎหมายแล้วเมื่อวานนี้ แต่นักลงทุนเริ่มวิตกกังวลเกี่ยวกับการเจรจาเรื่องงบประมาณระหว่างพรรคเดโมแครตและพรรครีพับลิกันซึ่งจะมีขึ้นในเร็วๆนี้